Yota Baron "Solo Flamenco"
2023-08-11 21:30 UTC
Μουσικοχορευτική παράσταση με βάση το παραδοσιακό flamenco. Η παράσταση SOLO FLAMENCO, έχει ως σκοπό να φέρει το κοινό σε επαφή με την φλαμένκο κουλτούρα και τη μουσική.

Σε αυτήν την παράσταση, παρουσιάζεται η βασική φόρμα του φλαμένκο: κιθάρα, φωνή, χορός και κρουστά.

Χορός: Κλαούντια Καραπάνου
Τραγούδι: Yota Baron
Κιθάρα: Lucas Arango
Κρουστά : Lucas Zengri

Η Yota “Baron” (Γιώτα Ηρωίδου), γεννήθηκε στις Σέρρες.
Τα ακούσματα και οι επιρροές της από μικρή ηλικία περιελάμβαναν από παραδοσιακή και λαϊκή μουσική μέχρι εκκλησιαστική μουσική αφού η μισή της οικογένεια υπήρξε οικογένεια μουσικών που έπαιζε στην ύπαιθρο (πανηγύρια) και έπειτα μεγάλωσε σε ίδρυμα θηλέων στο οποίο διδάχθηκε Βυζαντινή Μουσική. Η σχέση της με το flamenco ξεκίνησε το 2000 με χορό και από το 2004 άρχισε να μελετάει τραγούδι flamenco, με σκοπό να κατανοήσει καλύτερα και σε βάθος την επικοινωνία μεταξύ τραγουδιού-μουσικής και χορού.
Συνεχίζει να παίρνει μαθήματα από μεγάλους τραγουδιστές flamenco, να δημιουργεί τα δικά της projects, να ψάχνει τη σχέση ανάμεσα στις διαφορετικού είδους μουσικές, να γράφει στίχους για τα τραγούδια της και να συνεργάζεται με ωραίους ανθρώπους και σπουδαίους καλλιτέχνες. Είναι μητέρα του Χαράλαμπου που της δίνει όλη την έμπνευση και τη δύναμη για να προχωρήσει πιο πέρα.

Τιμές εισιτηρίων:
Προπώληση: 10 €
Ταμείο: 12 €

Πληροφορίες / κρατήσεις θέσεων: 22310 43333 / 22310 51075

For privacy reasons YouTube needs your permission to be loaded.I Accept

For privacy reasons YouTube needs your permission to be loaded.I Accept

Σεμινάριο "Ιστορίες που κρύβονται στα αντικείμενα ή ιχνηλάτες ιστοριών!"
2023-08-12 11:00 - 2023-08-13 11:00 UTC
Σεμινάριο από το Περιπλανώμενο Μουσείο των πολιτισμών*.
Οι ιστορίες που κρύβονται στα αντικείμενα ή ιχνηλάτες ιστοριών!

Όλοι οι πολιτισμοί παράγουν αντικείμενα. Συνηθίζουμε να τα βλέπουμε και να τα εκτιμούμε για την καλλιτεχνική και αισθητική τους αξία. Αλλά τα αντικείμενα είναι αποθήκες μνήμης. Περιέχουν ιστορίες πρόθυμες να μας εκπλήξουν αν είμαστε ικανοί να τις προφτάσουμε! Μας αφηγούνται παλιούς μύθους, ξεχασμένους τρόπους… Αλλά πάνω απ’όλα είναι γεμάτα από ιστορίες που δεν έχουν ειπωθεί.
Σ’έναν κόσμο που τείνει να γίνει εικονικός (με οθόνες αφής και εικονική πραγματικότητα) αντιπροτείνουμε την ανάκτηση του συναισθήματος του αυθεντικού αντικειμένου.
Τη μάθηση μέσα από το αισθητηριακό και συναισθηματικό βίωμα.
Στο Περιπλανώμενο μουσείο υπερασπιζόμαστε την ανάγκη να γνωρίσουμε το ”άλλο” το διαφορετικό, για να ανακαλύψουμε (και να κατασκευάσουμε) τις γέφυρες της πολιτισμικής κατανόησης που μας ενώνουν και μας συνδέουν.
Το αντικείμενο είναι η αφορμή για να μιλήσουμε για τους ανθρώπους, να ξυπνήσουμε την περιέργεια, να μάθουμε περισσότερα.
Είναι ένα σεμινάριο που προωθεί την διαπολιτισμική αγωγή και την δημιουργικότητα, την δυνατότητα μας να αφηγούμαστε και να ακούμε.
Απευθύνεται σε εκπαιδευτικούς, καλλιτέχνες και ανθρώπους με περιέργεια!

Ώρες σεμιναρίου Σάββατο 12 και Κυριακή 13 Αυγούστου: 11.00 – 14.00
Σε όσους /ες το επιθυμούν δίνεται βεβαίωση παρακολούθησης από τον οργανισμό Sovint (Asociacion Cultural Sovint, Valencia)

Κόστος συμμετοχής: 15 € (κατόπιν συνεννόησης στο 22310 51075, οι θέσεις είναι περιορισμένες)

Περιπλανώμενο Μουσείο των Πολιτισμών: Έκθεση / εργαστήριο “Καμπάνες του Κόσμου”
2023-08-12 20:00 - 2023-08-13 22:00 (Europe/Moscow)
Το Περιπλανώμενο Μουσείο είναι ένα μουσείο διαπολιτισμικής θεματολογίας που ταξιδεύει!

Με έδρα τη Βαλένθια έχει ταξιδέψει πραγματοποιώντας εκθέσεις και εργαστήρια εδώ και χρόνια τόσο στην Ισπανία όσο και στην Ελλάδα.

Οι Εκθέσεις και ο τρόπος λειτουργίας του Περιπλανώμενου Μουσείου
Το ‘’Περιπλανώμενο Μουσείο των Πολιτισμών’’, έχει ως σκοπό του, την ευαισθητοποίηση σε ζητήματα διαπολιτισμικότητας. Αυτό που πιστεύουμε είναι πως χρειάζεται να αναγνωρίσουμε και να αποδεχτούμε τον «άλλο» προκειμένου να βρούμε (ή και να δημιουργήσουμε) γέφυρες αλληλοκατανόησης μεταξύ των πολιτισμών. Σ’ έναν κόσμο που τείνει να γίνει εικονικός , αντιπροτείνουμε την ανάκτηση του χαμένου συναισθήματος μέσα από την επαφή μας με το αυθεντικό αντικείμενο. Αυτό που προτείνουμε είναι να μάθουμε μέσα από το αισθητηριακό και το συναισθηματικό βίωμα. Το περιπλανώμενο μουσείο μας, διαθέτει πάνω από 1000 αντικείμενα από όλο τον κόσμο τα οποία κατανέμονται σε διάφορες εκθέσεις/εργαστήρια. Το κάθε έκθεμα δεν είναι ένα απλό αντικείμενο. Είναι ένας λόγος να μιλήσουμε για τους ανθρώπους, να κινήσουμε την περιέργεια τους, να προκαλέσουμε τη δημιουργικότητα τους.

Η έκθεση/εργαστήριο ”Καμπάνες του Κόσμου” είναι μια συλλογή που περιλαμβάνει πάνω από 60 ιδιόφωνα μουσικά όργανα απ’όλο τον κόσμο. Οι συμμετέχοντες στο εργαστήριο μπορούν να αγγίξουν τα εκθέματα και να παίξουν με αυτά. Η περιήγηση στην έκθεση/εργαστήριο κρατάει μια ώρα και η αφήγηση με στοιχεία εθνολογίας ,μουσικολογίας κ.ά προσαρμόζεται πάντα στην ηλικία και στις ανάγκες του κοινού.
Από τα μικρά κουδουνάκια κατσίκας από την Ελλάδα ως τα Κένογκ της Ινδονησίας η έκθεση/εργαστήριο ”Καμπάνες του Κόσμου ‘, αν και μοιάζει μια έκθεση μουσικών οργάνων είναι στην ουσία μια αφορμή για να μιλήσουμε και να βρούμε τα στοιχεία που ενώνουν τους πολιτισμούς και τους ανθρώπους !

η έκθεση /εργαστήριο” Καμπάνες του Κόσμου” είναι κατάλληλη για όλες τις ηλικίες .

Υπό την αιγίδα του Ινστιτούτου Θερβάντες.

Η έκθεση εργαστήριο «καμπάνες του κόσμου» ανοίγει ένα παράθυρο στον ηχηρό (και ιερό) κόσμο της καμπάνας.
Η έκθεση είναι μια περιήγηση στις ποικίλες παραδόσεις του πλανήτη. Σαράντα αντικείμενα (από 20 διαφορετικές χώρες) μας φέρνουν σε επαφή με διαφορετικούς πολιτισμούς.
Με διηγήσεις και μικρές ιστορίες, η έκθεση –εργαστήριο «καμπάνες του κόσμου», μας ταξιδεύει από την αρχαιότητα ως το σήμερα.
Όμως το πιο σημαντικό σ’αυτό το εργαστήριο, είναι ότι μπορούμε να ακούσουμε το ήχο τους, να αφήσουμε την ηχώ τους να μας ταξιδέψει, να τις κάνουμε να ηχήσουν και να νιώσουμε την δόνησή τους στα χέρια μας.
Ένα εργαστήριο ανοιχτό για όλη την οικογένεια και για όλες τις ηλικίες.
Τα αντικείμενα του εργαστηρίου, ανήκουν στην μουσειακή συλλογή «περιπλανώμενο μουσείο των πολιτισμών», η οποία έχει αναγνωριστεί από την ΟΥΝΕΣΚΟ ως «άυλη πολιτιστική κληρονομιά»

Το Περιπλανώμενο Μουσείο είχε παρουσιαστεί για παιδιά στον Τόπο Τεχνών “Χώρα” το Μάιο του 2022 με πολύ μεγάλη επιτυχία

Ώρες Μουσείου των Πολιτισμών Σάββατο & Κυριακή: 20.00 – 22.00
Κόστος συμμετοχής: 5 € (κατόπιν συνεννόησης στο 22310 51075, οι θέσεις είναι περιορισμένες)

ΚΑΤΑΛΟΓΟΣ ΤΗΣ ΣΥΛΛΟΓΗΣ
Καμπάνα Akan (Γκάνα) Σίδερο
Καστανιέτες Akan (Γκάνα) Σίδερο
Καμπάνα επίκλησης των Giorumba
(Μπενίν) Σίδερο
Διπλή καμπάνα των Giorumba (Μπενίν)
Σίδερο
Agogo (Καμερούν)
Tam –tam ξύλινη καμπάνα (Καμερούν)
Ξύλο
Καμπάνα Dan (Κόστα ντε Μαρφίλ) Ξύλο
Krakets (Μαρόκο) Σίδερο
Καμπάνα (Ισπανία) Μπρούτζος
(x5) Καμπανάκια ευχής (Ισπανία)
Ορείχαλκος
Καμπάνα ευχής (Ισπανία) Κεραμικό
Almireth ( Ισπανία) Μπρούτζος
Κουδούνι αλόγου (Ισπανία) Μπρούτζος
(x2) Καμπανάκια προστασίας (Γαλλία)
Κράμα μετάλλων
Καμπανάκια πόρτας (Ιταλία) Ορείχαλκος
Κουδούνα (Γαλλία) Ορείχαλκος
Κουδούνα (Ελβετία) Σίδερο
Καμπάνα (Ελλάδα) Μπρούτζος
(x2) Κουδούνα (Ελλάδα ) Σίδερο
Κρόταλα (Τουρκία) Μπρούτζος
Καμπάνα (Βουλγαρία) Κεραμικό
Καμπάνα τελετουργίας (Ινδονησία)
Μπρούτζος
(x7) Kenog (Ινδονησία) Σίδερο
Pemugal (Ινδονησία) Μπρούτζος
(x8) Anklug (Ινδονησία) Μπαμπού
Drilbu (Θιβέτ) Κράμα
Rolmos (Θιβέτ) Κράμα
Kuenko (Θιβέτ) Κράμα
Κύμβαλα (Ινδία) Μπρούτζος
Κύμβαλα (Νεπάλ) Μπρούτζος
Σφαιρικά κουδούνια (Κίνα) Κράμα
Καμπανάκια του αέρα (Ινδία) Ορείχαλκος
Gong (Βιετνάμ) Σίδερο
Agogo (Βραζιλία) Σίδερο
Gogkie (Βραζιλία) Σίδερο
Agogo της Καστάνια (Βραζιλία) Ξύλο
Κουδούνα (Κούβα) Σίδερο
(x9) Καμπάνες από γλάστρες
Κουδούνι ποδηλάτου
Κουδούνι ξενοδοχείου
Κολωνάτο ποτήρι
(x3) Φόρμες αλουμινίου
Φιάλη από Ήλιον
(x5) Paellas

ΒΙΟΓΡΑΦΙΚΟ ΤΟΥ PEP BELTRAN RAMIREZ

Διπλωματούχος των παραστατικών τεχνών του Institud del Teatre, Barcelona.
Διαχειριστής και προωθητής πολιτιστικών σχεδίων ( Gestor cultural).
Θεατρικός σύμβουλος της δημοτικής επιχείρησης πολιτιστικής ανάπτυξης του Δήμου της Βαλένθια, και άλλων δήμων ( Xativa, Manises, Albacete, Requena),
όπου κατεύθυνε και διοργάνωσε περιοδείες και μόνιμες θατρικές σκηνές. Υπεύθυνος σχεδιασμού παραγωγής των εκθέσεων στο Palan de les Artes ( Όπερα της Βαλένθια ).

Ειδίκευση στη Μουσειολογία και τον λαϊκό πολιτισμό.
Διευθυντής του Gresol gestion cultural για 22 χρόνια, όπου σχεδίασε και πραγματοποίησε διάφορα μουσειογραφικά και εκθεσιακά προγράμματα σε όλη την Ισπανία

Τεχνικός διευθυντής στον πολιτιστικό οργανισμό Sovint (Asosacion Cultural Sovint) όπου υλοποίησε προγράμματα ευαισθητοποίησης, διαπολιτισμικά και διεθνούς συνεργασίας.

Μουσειογραφικά έργα :
Μουσεία στο Δήμο της Aldacete : Museo internacional de Arte Popular, Museo de la Cuchilleria (Μουσείο της Μαχαιροποιίας) Museo de la paz ( Μουσείο της Ειρήνης ) και κέντρα περιβαλλοντικής ανάπτυξης.
Οικο-μουσεία στις πόλεις Aras de los Olmos και Sot de Chera.
Αρχαιολογικό μουσείο του Calp, και μεταξύ άλλων , το Εθνολογικό και Αρχαιολογικό μουσείο της Βαλένθια (παρέμβαση στις μόνιμες αίθουσες).

Εκθεσιακά προγράμματα :
Περιοδικές εκθέσεις σε διάφορα μουσεία : IVAM, MUVIM, Centre cultural ‘ La Beneficienta’ (Εθνολογία και Αρχαιολογία)
Museo National de Arte Romano (συλλογές του Ερμιτάζ),Σιδηροδρομικό Μουσείο, όμιλος των Museos de la Comunitat Valenciana.

Ατομικές εκθέσεις : σχεδιασμός και παραγωγή περιοδικών εκθέσεων σχετικά με τις ανθρώπινες αξίες, την αλληλεγγύη, την ευαισθητοποίηση και την πολυπολιτισμικότητα για τον Δήμο της Βαλένθια,Xarxa de Museos de la Diva, Juntade Castilla –La Maucha, Region de Murcia, Govierno Vasko, Navarra, Diputacio de Barcelona και για τα ιδρύματα Bancaixa, CAM, CCM, Caja Duero, Caja Murcia, Caixa Carlet.

Εκπαιδευτική εμπειρία :
Μέλος της ομάδας βάσης και συνιδρυτής του EAJ (Escuela de Animadores Juveniles de la GV –σχολή εμψυχωτών Νεολαίας της κυβέρνησης της Βαλένθια).
Εκπαιδευτής της INEM (οργανισμός του Ισπανικού κράτους για την ανεργία ) και της SERVEF ( οργανισμός βοήθειας προς τους άνεργους της κυβέρνησης της Βαλένθια )
στο πεδίο της κοινωνικοπολιτιστικής εμψύχωσης και εμψύχωσης της νεολαίας και της κατάρτισης των εκπαιδευτικών.
Καθηγητής εμψύχωσης και διαχείρισης πολιτιστικών σχεδίων (Animacion y gestion cultural) σε εκπαιδευτικά κέντρα. (E. de Magisterio de Cheste, Edetania, EPLA, CIM)
Καθηγητής του Μάστερ της προώθησης και διαχείρισης πολιτιστικών σχεδίων στο πανεπιστήμιο CEU San Pablo (Valencia) όπου κατείχε τον ρόλο του επιμελητή σπουδών των εκπαιδευτικών προγραμμάτων, και μέλος της εξεταστικής επιτροπής.

Νίκος Χρηστίδης - Συναυλία με ελεύθερη είσοδο
2023-08-12 21:30 UTC
O Νίκος Χρηστίδης μαζί με το “γλυκό τους κοινόβιο”, σε μια βραδιά με τραγούδια που ξέρετε κι αγαπάτε και τραγούδια που θα μάθετε και θα αγαπήσετε. Πάντα με την γνωστή του ενέργεια επί σκηνής, για μία μόνο εμφάνιση στον Τόπο Τεχνών “Χώρα” το Σάββατο 12 Αυγούστου.

Ένα μουσικό πρόγραμμα βασισμένο στις δισκογραφημένες και ανέκδοτες δημιουργίες του Νίκου Χρηστίδη αλλά και σε τραγούδια κοινής αισθητικής που τον έχουν διαμορφώσει, από όλο το φάσμα της ελληνικής μουσικής. Τα τραγούδια μπλέκουν με τις ιστορίες που τα δημιούργησαν ενώ το χιούμορ η επαφή και η αλληλεπίδραση με το κοινό θέτουν την εμφάνιση μακρυά από την τετριμμένη δομή μίας ζωντανής συναυλίας. Στο τραγούδι η Ιωάννα Κουρκούδιαλου.
Επι σκηνής
Νίκος Χρηστίδης : τραγούδι | μπουζούκι | τζουράς | κιθάρα
Ιωάννα Κουρκούδιαλου : τραγούδι | βιολί
Γιώργος Βαρτσάκης : τραγούδι | ακ.κιθάρα | ηλ.κιθάρα
Δημήτρης Χριστώνης : μπάσο
Νίκος Βαρελάς : κρουστά
Είσοδος ελεύθερη

Πληροφορίες – κρατήσεις θέσεων: 22310 43333 – 2231051075

For privacy reasons YouTube needs your permission to be loaded.I Accept

For privacy reasons YouTube needs your permission to be loaded.I Accept

For privacy reasons YouTube needs your permission to be loaded.I Accept

Ταξίδι στην Ισπανική κουζίνα με οδηγό τον Pep Beltran
2023-08-14 22:00 UTC
Κλείνοντας το τριήμερο δράσεων του Περιπλανώμενου Μουσείου των Πολιτισμών ο Pep Beltran μπαίνει στην κουζίνα της Χώρας για να μας ταξιδέψει στην Ισπανική κουζίνα με ένα μενού δροσιστικό, καλοκαιρινό, με πρώτες ύλες και τεχνικές διαδεδομένες σε όλη τη Μεσόγειο…

Στο μπουφέ που θα στηθεί στη “Χώρα”, από τις 10 μ.μ. και μετά, θα απολαύσουμε τα περιβόητα Tapas και θα ταξιδέψουμε γευστικά ως την Ισπανία.

Προβολή ταινίας animation "Ο Κλέφτης κι ο Τσαγκάρης" - Είσοδος ελεύθερη
2023-08-16 21:00 (Europe/Moscow)
Η εν λόγω εκδοχή (cut), μένοντας πιστή στο αρχικό όραμα του δημιουργού που δεν είδε ποτέ το φως του ήλιου ενώ, ταυτόχρονα, ξεδιπλώνοντας μία πληθώρα χρωμάτων και μια έκρηξη χαρτιού και μελάνης σε κάθε της δευτερόλεπτο, έκανε την πρεμιέρα της στο Νέο Καρλόβασι της Σάμου, στις 22 Ιουνίου 2023, και στην συνέχεια γέμισε τις αίθουσες με αρκετές sold-out προβολές σε όλη την Ελλάδα, με την υποστήριξη και τη συνεργασία φορέων του Πανεπιστημίου Αιγαίου, Κινηματογραφικών Λεσχών και Καλλιτεχνικών Διευθυντών.

ΥΠΟΘΕΣΗ:
Στη δημιουργία επί 30 χρόνια, ξεκινώντας πίσω στη δεκαετία του 60, πριν χαθεί για πάντα το όραμα του δημιουργού, το χαμένο αριστούργημα του Richard Williams (Ποιος Παγίδευσε τον Ρότζερ Ράμπιτ; / Ροζ Πάνθηρας) χρησιμοποιεί το πιο εκφραστικό, χειροποίητο και σουρεαλιστικό animation όλων των εποχών, για να διηγηθεί με λεπτομέρεια την ιστορία ενός σιωπηλού τσαγκάρη, που προσπαθεί να κερδίσει τη καρδιά μιας νεαρής πριγκίπισσας – που θυμίζει μακρινό όνειρο. Παράλληλα, όμως, ο διασκεδαστικά ύπουλος και χειριστικός Zigzag, ο μέγας βεζίρης που συχνά μιλάει με ρίμες ,προσπαθεί εξίσου να κερδίσει το χέρι της Πριγκίπισσας από τον… συνεχώς κοιμισμένο πατέρα της, Βασιλιά Nod. Χωρίς να το γνωρίζουν, ωστόσο, ένας γενοκτονικός στρατός τρομακτικών πολεμιστών και κατακτητών, γνωστών ως «Οι Μονόφθαλμοι» πλησιάζουν στη Χρυσή Πόλη σχεδιάζοντας μια αιματηρή λεηλασία!
Όλα θα εξαρτηθούν από έναν μουγγό κλεφτράκο να τα διορθώσει όλα… ΚΑΤΑΛΑΘΟΣ!
Φοιτητές των Τμημάτων Μ.Π.Ε.Σ. και Σ.Α.Χ.Μ. της Σάμου, σε συνεργασία με νέους Καλλιτέχνες από όλη την Ελλάδα και το εξωτερικό αλλά και σε συλλέκτες από όλο το κόσμο, παρουσιάζουν για πρώτη φορά, πλήρως ολοκληρωμένο με ζωντανά χρώματα και νέες λήψεις, αλλά και προσεκτικά μεταγλωττισμένο στα ελληνικά, το χαμένο αριστούργημα του Richard Williams όσο πιο πιστά γίνεται στο αρχικό όραμα του δημιουργού!
ΔΕΙΤΕ ΤΟ TRAILER :

For privacy reasons YouTube needs your permission to be loaded.I Accept

Το κινούμενο σχέδιο Ο κλέφτης και ο τσαγκάρης κρύβει μια ιδιαίτερη ιστορία πίσω του, από το 1968 όταν “γεννήθηκε” η αρχική ιδέα. Λόγω πίεσης χρόνου, οι δημιουργοί της ταινίας αναγκάστηκαν να την πετσοκόψουν και το αρχικό όραμα του δημιουργού “πέθανε” με μια αρκετά κομμένη εκδοχή το 1992, υπό τον τίτλο The Princess and the Cobbler, και το 1993 βγήκε ξανά, ακόμα πιο άχαρα κομμένη, από τα στούντιο της Disney με τον τίτλο Arabian Knight, οι οποίες ήταν και οι δύο εμπορικές αποτυχίες. Κάποιοι φαν όμως, μαζί με τον δημιουργό, το 2013, μάζεψαν το κομμένο υλικό φτιάχνοντας το The Thief and the Cobbler: Recobbled Cut, ζωντανεύοντας το αρχικό όραμα του δημιουργού, Ρίτσαρντ Γουίλιαμς.
Για πρώτη φορά, λοιπόν, o Στάθης Τσασάκος μάς παρουσιάζει (σε δική του επιμέλεια) το πλήρως μεταγλωττισμένο κι αποκατεστημένο αριστούργημα του Ρίτσαρντ Γουίλιαμς Ο κλέφτης και ο τσαγκάρης, με ζωντανά καθαρά και διορθωμένα χρώματα, καθώς και 10 νέες λήψεις που προβάλλονται παγκοσμίως ολοκληρωμένες για πρώτη φορά σε αυτή την εκπληκτική εκδοχή.
Μια προβολή – υπερθέαμα που δεν πρέπει να χάσετε!
Έγχρωμη, 92’
Καταλληλότητα : 13+
Είδος: Φαντασία, Περιπέτεια, Κωμωδία, Κινούμενο Σχέδιο
Η Ομάδα του Project
Σκηνοθεσία και επιμέλεια μεταγλώττισης: Στάθης Τσασάκος, Νώντας Τσιρέπας
Μετάφραση: Στάθης Τσασάκος
Δανείζουν τις φωνές τους: Βασίλης Κουτζανίδης, Στάθης Τσασάκος, Εύη Βρανά, Νώντας Τσιρέπας, Εμμανουέλα Μαρκάκη, Άγγελος Παπαλός, Ειρήνη Καμά
Συμμετέχει και ο Κωνσταντίνος Κατσαρός
Στην αποκατάσταση / ολοκλήρωση των κινουμένων σχεδίων συμμετέχουν: Όλγα Χαρτσά, Μαρία Τσαρίδου, Μαρία Λαυρεντιάδου, Μιχάλης Δεσποτόπουλος, Samantha Adkins, Dennis Van Hout, Ειρήνη Καμά, Στάθης Τσασάκος.
Επεξεργασία ήχου και φωνητικών: Κατερίνα Selene Κυριάκου
Επιμέλεια Μουσικής : Νώντας Τσιρέπας
Συλλέκτες και Προμήθεια Αρχείου/Υλικού Ταινίας : Josh Elliott, Enry Gamba
Πρωτοβουλία, Μετάφραση και Διεύθυνση Παραγωγής Tsasakos Cut (Ελληνικής Έκδοσης 2023) :
Στάθης Τσασάκος

Richard Edmund Williams
Ο Richard Edmund Williams [Τορόντο, 19/03/1933 – Μπρίστολ, 16/08/2019] ήταν Καναδό-Βρετανός σχεδιαστής κινουμένων σχεδίων, ηθοποιός φωνής [η φωνή του Ντρούπι], σκηνοθέτης και συγγραφέας [The Animator’s Survival Kit], τρεις φορές βραβευμένος με Όσκαρ [Χριστουγεννιάτικη ιστορία, Ποιος παγίδεψε τον Ρότζερ Ράμπιτ]. Ήταν επίσης σχεδιαστής σε συνδετικές ακολουθίες και τίτλους ταινιών και εμψυχωτής: Τί νέα ψιψίνα / Χαρέμι για δύο, Ιντέλιτζενς Σέρβις – Εντολή δολοφονίας, Βίβα Ρόμα, Ένα δώρο για τους Ρώσους, Ο πρωτάρης, Καζίνο Ρουαγιάλ, Η επέλαση της ελαφράς ταξιαρχίας, Η επιστροφή του Ροζ Πάνθηρα, Ο Ροζ Πάνθηρ ξαναχτυπά. Το 1992, ο Williams αναγορεύτηκε επίτιμος διδάκτορας από το Royal College of Art. Το 2015 ήταν υποψήφιος Όσκαρ και BAFTA καλύτερου μικρού μήκους κινουμένων σχεδίων.

“Τζερτζελέ Πατιρντί”: Συναυλία με ελεύθερη είσοδο
2023-08-18 21:30 (Europe/Moscow)
Οι “Τζερτζελέ Πατιρντί” (“Zerzele Patirti”) είναι ένα τριμελές μουσικό σχήμα που δημιουργήθηκε τον Σεπτέμβριο του 2019 στην Αθήνα.

Στις εμφανίσεις τους συνδέουν με ξεχωριστό τρόπο τα παραδοσιακά τραγούδια της Ελλάδας με τις μουσικές της ευρύτερης περιοχής της Ανατολικής Μεσογείου.
Μελωδίες πλέκονται με αυτοσχεδιασμούς, οι ενορχηστρώσεις γίνονται τολμηρές ως προς τη ρυθμική υφή αλλά και την αρμονική ακολουθία.
Το ρεπερτόριο με το οποίο ταξιδεύουν τους ακροατές τους απαρτίζεται απο παραδοσιακούς σκοπούς της Μικράς Ασίας, της Θράκης, του Αιγαίου,των Βαλκανίων και της Ανατολής.
Με ποικίλες εμφανίσεις σε διάφορες γωνιές ανά την Ελλάδα, με τηλεοπτικές εμφανίσεις και ηχογραφήσεις, παραμένουν δραστήριοι στην εγχώρια μουσική σκηνή εώς σήμερα.
Οι Τζερτζελέ Πατιρντί είναι ο Φωκίωνας Αποστολόπουλος (κρουστά), η Αλεξάνδρα Παπαστεργιοπούλου (τσέλο, φωνή) και εκτάκτως στη θέση του Γεράσιμου Παπαδόπουλου (ούτι, φωνή), ο Ηλίας Μαρκαντώνης (ούτι, κλαρίνο, φωνή).
Είσοδος ελεύθερη

Συναυλία - Δημήτρης Κουτής & φίλοι "Νόστος" - Είσοδος ελεύθερη
2023-08-28 21:30 (Europe/Moscow)
Με αφορμή το καινούργιο ορχηστρικό κομμάτι σε μουσική του Δημήτρη Κουτή με τίτλο “Νόστος” θα απολαύσουμε μια ξεχωριστή συναυλία με τη συμμετοχή 15 καλλιτεχνών, μουσικών και τραγουδιστών, με θέμα “ότι μπορεί να παίξει ένα κλαρίνο” γεμάτη παραδοσιακά, λαϊκά, ρεμπέτικα και έντεχνα τραγούδια. Είσοδος ελεύθερη.

Παίζουν οι μουσικοι:
Δημήτρης Κουτής Κλαρίνο
Νίκος Μανέτας Κιθάρα
Μάκης Μανταλοβας Κιθάρα
Πύρρος Πουλίτσας Μπάσο
Κώστας Βέλλιος Κιθάρα
Νίκος Χονδραλής Λαούτο
Δημήτρης Κουτρούμπας Τύμπανα
Θοδωρής Ραμμος Τύμπανα – Κρουστά
Δημήτρης Ρούσκας Κρουστά

Τραγούδι:
Σωτήρης Παπαδήμας
Εύη Γούβαλη
Ελένη Ντόβα
Πύρρος Πουλίτσας
Χρήστος Κίσσας
Δημήτρης Αργυρίου

Καλλιτεχνική επιμέλεια:
Δημήτρης Κουτής

For privacy reasons YouTube needs your permission to be loaded.I Accept

Μουσική Παράσταση με τη Ζανέλ "Το Τανγκό της Αθήνας" - Είσοδος ελεύθερη
2023-08-29 21:30 UTC
Την Τρίτη 29 Αυγούστου 2023, η Ζανέλ, το κορίτσι με τη βελούδινη φωνή και την άκρως ρετρό αισθητική μας προσκαλεί να ακούσουμε το νέο και ανανεωμένο της πρόγραμμα με ερωτικά κυρίως τραγούδια, σε μια εκλεπτυσμένη μουσικά εποχή χαρίζοντας μας ένα γλυκό ταξίδι στο χωροχρόνο. Είσοδος ελεύθερη.

Το υπέροχο πρόγραμμά της αποτελεί ένα αφιέρωμα στα highlights της εποχής του ελαφρού τραγουδιού και στους μεγάλους δημιουργούς.

Από τον Μιχάλη Σουγιούλ, στον Αττίκ. Από τον Γιώργο Μουζάκη, στον Κώστα Καπνίση, από τον Μίμη Πλέσσα στον Γιώργο Κατσαρό και στον Γιώργο Χατζηνάσιο, είναι ένα μικρό δείγμα όσων θα ακούσετε στη νέα μουσική παράσταση της Ζανέλ. Τραγούδια που τραγουδήθηκαν από σπουδαίες φωνές όπως, η Δανάη Στρατηγοπούλου, η Γιοβάννα, η Σοφία Βέμπο, η Νάνα Μούσχουρη, η Τζένη Βάνου,η Μαρινέλλα, ο Γιάννης Βογιατζής, ο Γιάννης Πάριος και άλλες εξαίρετες φωνές της Ελληνικής Δισκογραφίας.

Παράλληλα θα μας παρουσιάσει το καινούργιο της τραγούδι με τίτλο «Ρομάντζο» σε στίχους και μουσική της Πέννυς Μπαλτατζή αλλά και τα προηγούμενά της τραγούδια, “Μια φορά αγαπάμε” (Αντώνης και Δημήτρης Παπαβομβολάκης), “Μη μου πεις τίποτα” (διασκευή, Μίμης Πλέσσας – Κώστας Πρετεντέρης) και “Η Λαίδη και ο Αλήτης” (Αντώνης και Δημήτρης Παπαβομβολάκης), καθώς και τραγούδια της σύγχρονης δισκογραφίας με την προσωπική ερμηνευτική αισθητική της.

Στο πιάνο, ο μαέστρος Χρήστος Κουμούσης
Στην κιθάρα, ο Γιώργος Πατσιώτης

Παιδική παράσταση "Μια τρελή τρελή Αλφαβήτα"
2023-08-30 21:00 UTC
Ο Άνθρωπος Ορχήστρα και ο Αλφαβητούλης σε απίθανες περιπέτειες.

Τι συμβαίνει όταν ο Λευτέρης Ελευθερίου συναντά τον Αλκιβιάδη Κωνσταντόπουλο ή αλλιώς όταν ο Αλφαβητούλης συναντά τον Άνθρωπο Ορχήστρα; Οι δύο πληθωρικοί καλλιτέχνες συναντιούνται ξανά σε μία παιδική παράσταση για μικρά και μεγάλα παιδιά! Ο Λευτέρης Ελευθερίου, καταξιωμένος ηθοποιός αναγνωρισμένος για το πολύπλευρο ταλέντο του και την ικανότητά του να μεταμορφώνεται, παρέα με τον Αλκιβιάδη Κωνσταντόπουλο, γνωστό για την πορεία του ως τραγουδοποιός και την ικανότητά του να παίζει πολλά διαφορετικά όργανα, συμμετέχουν σε μια θεατρική παράσταση που έχει ως στόχο να κάνει τη μάθηση να φαίνεται παιχνίδι!

Η παράσταση βασίζεται στο βραβευμένο βιβλίο «Μια τρελή τρελή ΑΒ» της Ράνιας Μπουμπουρή, που κυκλοφορεί από τις Εκδόσεις Ψυχογιός και συγκαταλέγεται στα best seller της παιδικής λογοτεχνίας.

Η υπόθεση του έργου:
Ο Αλφαβητούλης – Λευτέρης είναι ένας απίθανος χαρακτήρας που αναζητά τον πιο μελωδικό τρόπο για να μάθει τα γράμματα της Αλφαβήτας και τα μυστικά τους. Στο πλευρό του στέκεται ο Άνθρωπος Ορχήστρα – Αλκιβιάδης που μέσα από τραγούδια και ρυθμούς και με την πολύτιμη βοήθεια του κοινού θα βοηθήσει τον συμπαθητικό αυτό ήρωα να ανακαλύψει με τον πιο διασκεδαστικό τρόπο τα 24 γραμματάκια. Φορτώνεται τα μουσικά του όργανα και παρέα με τον Αλφαβητούλη και τους μουσικούς που παίζουν επί σκηνής μετατρέπουν κάθε γράμμα της Αλφαβήτας σε νότες, ιστορίες, εικόνες, τραγούδι και χορό.

Μια εκπληκτική διαδραστική παράσταση που συνδυάζει ζωντανή μουσική (βιολί, μαντολίνο, κιθάρα, ακορντεόν, τρομπόνι, μπουζούκι, κρουστά), τραγούδι, χορό, θεατρικό παιχνίδι και κουκλοθέατρο!

Δώστε στα παιδιά την ευκαιρία να μάθουν διασκεδάζοντας στον μαγικό κόσμο της μουσικής και του θεάτρου!

Πρωταγωνιστούν: Λευτέρης Ελευθερίου, Αλκιβιάδης Κωνσταντόπουλος.
Ζωντανή Μουσική: Οδυσσέας Κωνσταντόπουλος
Σκηνοθεσία – Μουσική: Αλκιβιάδης Κωνσταντόπουλος
Κείμενο: Ράνια Μπουμπουρή, Αλκιβιάδης Κωνσταντόπουλος, Λευτέρης Ελευθερίου
Κούκλες – Επιμέλεια σκηνικού χώρου και κοστουμιών: Αντωνία Φερεντίνου
Video Art: Οδυσσέας Κωνσταντόπουλος

Φωτογραφίες: Αγγελική Κοκκοβέ
ΔΙΑΡΚΕΙΑ: 75′

Τιμές εισιτηρίων:
Προπώληση: 10 €
Ταμείο: 12 €

ΑΝΑΒΑΛΛΕΤΑΙ - Πάμε κι όποιον βρει, ξανά! Τσολιάς εν δε Τσόλια Μπαντ! Προεκλογικός και Σατυρικός Αποστόλης Μπαρμπαγιάννης
2023-09-21 21:00 (Europe/Moscow)
Το Stand up Comedy Show του Αποστόλη Μπαρμπαγιάννη – Τσολιάς εν δε Τσόλια Μπαντ που ήταν προγραμματισμένο για την Πέμπτη 21 Σεπτεμβρίου 2023 στον Τόπο Τεχνών “Χώρα” στα Λελέικα Υπάτης, ΑΝΑΒΑΛΛΕΤΑΙ. Σύντομα θα ανακοινωθεί νέα ημερομηνία.

Ο Αποστόλης Μπαρμπαγιάννης έρχεται στον Τόπο Τεχνών «Χώρα» στα Λελέικα Υπάτης για μία και μοναδική, συλλεκτική, – άκρως προεκλογική- παράσταση, για να σατιρίσει τα κακώς κείμενα και υποκείμενα, σε ένα Stand-Up Comedy Show με ζωντανή ορχήστρα.

Ο punk φουστανελάς,
έρχεται με άγριες διαθέσεις,
το εκλογικό βιβλιάριο στο χέρι
και… όποιον βρει το βόλι!

Πάμε κι όποιον βρει, ξανά!

Η απόλυτη προεκλογική παράσταση που δεν πρέπει να χάσεις!

Έγραψαν για μας:

New York Times
“Ένα σατιρικό ξεμπρόστιασμα,
που καυτηριάζει σαρκάζοντας την πολιτική επικαιρότητα,
μέσα από έναν αιρετικό μονόλογο.”

Corriere della Sera
“Μια solo επιθεώρηση.
Ένα βλαχομπαρόκ πολυθέαμα, στα χρόνια μιας βλαχομπαρόκ αριστείας!”

The Washington Post
“Μια μουσικοσατιρική παράσταση
λοξού πολιτικού λόγου & σατιρικού τραγουδιού.
Ένας αθυρόστομος και καυστικός μονόλογος μπλεγμένος με νότες.”

Daily Telegraph
“You bloody bastard!”

Ινκλούντινγκ: Ιντεράξιο με το κοινό, λάιβ φάρσες,
σταυρωμένα ψηφοδέλτια, βάιραλ σκάνδαλα, απευθείας αναθέσεις,
μπαλέτα, βύσματα, συνθήματα, μολότοφ και βίντεο
(συμμετέχει ο δημοσιογράφος-ΜΑΤ: Μπαλούρδος).

Αποστόλης Μπαρμπαγιάννης
Τσολιάς εν δε Τσόλια Μπάντ!
Πάμε κι όποιον βρει, ξανά!

ΣΥΝΤΕΛΕΣΤΕΣ:

Κείμενα – Στίχοι – Σκηνοθεσία: Αποστόλης Μπαρμπαγιάννης

Μαζί του, «Δε Τσόλια Μπάντ» :

Κιθάρες: Αλέξανδρος Δερμάνης
Πλήκτρα: Γιάννης Δημητριάδης
Μπάσο: Νίκος Τσιμπινός
Τύμπανα: Τζίμης Στεργίου

Ηχοληψία: Γιώργος Κατσιάνος
Video: Ανδρέας Τσαντάκης
Φωτογραφίες: Πάνος Γιαννακόπουλος – Κική Παπαδοπούλου
Artwork: Κωνσταντίνος Γεωργαντάς

Management – Παραγωγή: PROSPERO, www.prospero.com.gr

Useful links:
FaceBook Page: Apostolis Barmpagiannis
Instagram: @apostolis_barmpagiannis
Twitter: @Apostolis Barmpagiannis official
Site: www.ellinofreneianet.gr

Τιμές εισιτηρίων:
Προπώληση: 15 €
Ταμείο: 17 €

Προπώληση:
https://www.ticketservices.gr/event/apostolis-barmpagiannis-leleika-ypatis/

Φυσικό σημείο προπώλησης: Γραφεία του Φεστιβάλ Οίτης στη Λαμία (Αντιγόνης 7, τηλ. 22310 43333) ώρες 10.00 έως 17.00.
Πληροφορίες: 22310 43333 / 22310 51075

Αγγελική Τουμπανάκη 5tet - “FOR WOMEN”
2023-09-29 21:30 (Europe/Moscow)
Το «For Women» project είναι μια σειρά παραστάσεων που αποτελεί φόρο τιμής στη Γυναίκα των τόπων και των χρόνων.

Η World Jazz βοκαλίστρια Αγγελική Τουμπανάκη από το 2003 συλλέγει ήχους, ερευνά, ονειρεύεται και δημιουργεί μουσικές κολεκτίβες. Μαζί με εκλεκτούς μουσικούς-φίλους, διασταυρώνουν ήχους, συναισθήματα, βιώματα, με στόχο την ελευθερία και την ομαδική μουσική έκφραση.
Στη γυναίκα που γελάει, που ερωτεύεται, που πονάει, που θυμάται, που μάχεται, που θρηνεί, που ονειρεύεται, που επαναστατεί και ανασταίνεται. Στη γυναίκα που αγαπά και σε σφίγγει στην αγκαλιά της, τη μάνα, την αδελφή, τη σύντροφο, την κόρη. Στη γυναίκα την άχρονη και διαχρονική.
Μαζί με τους αγαπημένους και εκλεκτούς συνεργάτες της, δεξιοτέχνες της παραδοσιακής και τζαζ μουσικής, δημιουργούν ένα πολυδιάστατο ηχητικό περιβάλλον με φυσικούς και ηλεκτρονικούς ήχους, λούπες και πολυφωνίες. Αφηγούνται με μοναδικό ερμηνευτικό τρόπο τις ιστορίες γυναικών που ξεχώρισαν, ενέπνευσαν συνθέτες ανά τον κόσμο και γίναν τραγούδια στις μουσικές παραδόσεις των λαών.
«Η Suzanne σε παίρνει από το χέρι και σου δείχνει πού να κοιτάξεις πάνω από τις πόλεις, ανάμεσα στα σκουπίδια και στα λουλούδια υπάρχουν ήρωες, υπάρχουν παιδιά που ζητάνε την αγάπη.
Και σηκώνεις το κεφάλι στον ουρανό, στο πέταγμα του Μαύρου Κορακιού της Mitchell που αναζητάει τη φώτιση, τη μουσική σε κάθε του βουτιά στον αέρα.
Κι εκεί στην μέση της νύχτας σωπαίνεις και ακούς το σπαραγμό της Llorona, που μόνο οι Σαμάνοι και τα σκυλιά που ουρλιάζουν τη νύχτα μπορούν να την ακούσουν, να τη δουν… να μεταμορφώνεται σε Φάτα Μοργκάνα και με τα χέρια της να σου χαρίζει νερό θαλασσινό για να μεταλάβεις, την ώρα που η θεία Σάρα της Simone σηκώνει με την δύναμη της πλάτη της όλο σου τον πόνο και σε λυτρώνει…»
Αγγελική Τουμπανάκη
Αγγελική Τουμπανάκη 5tet – For Women:
Γιώργος Μακρής | γκάιντα, φλογέρες, καβάλ
Γρηγόρης Ντάνης | κιθάρα
Απόστολος Καλτσάς| μπάσο, loops
Ηλίας Δουμάνης | τύμπανα, pads, sound design
Αγγελική Τουμπανάκη | φωνή, loops, Fx

H αφορμή για τη γέννηση του project «for women»
To «For Women» είναι ένα project που ονειρευόμουν εδώ και αρκετά χρόνια. Μια από τις αφορμές αποτέλεσε η επίσκεψη μου μαζί με φίλους εθελοντές μουσικούς στις Γυναικείες Φυλακές του Ελαιώνα Θηβών. Οι μουσικές αυτές συναντήσεις γίνονται στα πλαίσια των Δράσεων του «Σχολείου Δεύτερης Ευκαιρίας» και του «Δικτύου Στήριξης Φυλακισμένων και Αποφυλακισμένων Γυναικών».
Σε κάποιες από τις συναντήσεις με τις γυναίκες, θέλησα να εισάγω την έννοια του «φωνητικού κύκλου» (σύνθεση με μοναδικό όργανο την φωνή). Σε ένα από αυτά τα αυτοσχεδιαστικά φωνητικά παιχνίδια σκέφτηκα να εντάξω ένα αγαπημένο μου κομμάτι, το «Ederlezi». Καθόλη τη διάρκεια της διδασκαλίας των στίχων, της μελωδίας αλλά και της προσθήκης διφωνιών και τριφωνιών, άρχισα να αντιλαμβάνομαι ότι δημιουργείται στο σύνολο ένας διαφορετικός κοινός κώδικας, που προσκαλούσε την απόλυτη παρουσία της σκέψης. Αισθάνθηκα τις γυναίκες να νιώθουν τη σημαντικότητα του ρόλου τους ως μέλη μιας χορωδίας, μιας πολυφωνίας. Είδα τα Σώματα να ευθυγραμμίζονται, τις Φωνές να ενώνονται και τον Νου να συγκεντρώνεται. Στο τέλος το τραγούδι εξαφάνισε τους τοίχους και οι ψυχές τεντωθηκαν μέχρι τον ουρανό. Μετά ήρθε η συγκίνηση και οι αγκαλιές.
Η αίσθηση του ανήκειν σε κάτι τόσο δημιουργικό και συλλογικό προσφέρει πολλά στις γυναίκες αυτές σε προσωπικό και πρακτικό επίπεδο καθημερινότητας. Προσφέρει όμως και ένα πανίσχυρο εργαλείο για την κοινωνικοποίηση και την επανένταξη που θα έπρεπε να είναι ο πρώτος στόχος ενός σωφρονιστικού ιδρύματος.
Βγαίνοντας προσευχήθηκα και ευχαρίστησα το Θεό που μου χαρίστηκε αυτό το βίωμα. Είχα την τιμή και την απόλυτη ευτυχία μέσα από τη Μουσική και την Τέχνη, να αισθανθώ χρήσιμη, πλήρης και ευγνώμων.
Αργότερα είχα την τιμή να μου ζητηθεί να καταγράψω και τη συγκεκριμένη μου εμπειρία από την εξαιρετική ερευνήτρια – συγγραφέα κα Φαφαλιού στο βιβλίο της «Γυναίκες στην Φυλακή – Μαρτυρίες» από τις εκδόσεις Αλεξάνδρεια.
Η βασική εικόνα του project όμως άρχισε να διαμορφώνεται με την πρόσκληση μου το 2020 στη σειρά ντοκιμαντέρ «Συν Γυναιξί» στην ΕΡΤ, αφιερωμένη αποκλειστικά σε γυναίκες. Η ιδέα και σκηνοθεσία ήταν της Νικόλ Αλεξανδροπούλου και ο οικοδεσπότης ήταν ο αγαπημένος ηθοποιός Γιώργος Πυρπασόπουλος. Η εκπομπή στόχευε να ψηλαφίσει τον καθημερινό φεμινισμό, μέσα από αληθινές ιστορίες γυναικών. Οι ερωτήσεις και όλη η αφηγηματική ροή ανέσυραν πάλι την ανάγκη μου για αυτό το μουσικό αυτό project.
Αγγελική Τουμπανάκη
PhD, βοκαλίστρια, καθηγήτρια φωνής, παραγωγός, sound experimentalist aggelikitoubanaki.com
Η Αγγελική Τουμπανάκη θεωρεί την ανθρώπινη φωνή το εκφραστικότερο και πλουσιότερο σε αποχρώσεις μουσικό όργανο. Με τη φωνή αυτοσχεδιάζει, πειραματίζεται, εκφράζεται
και επικοινωνεί, πιστεύοντας στην καλλιτεχνική έκφραση πέρα από μουσικά σύνορα και νόρμες.
Η προσέγγισή της στην τέχνη είναι σε διαλεκτική και συνθετική σχέση με τις παραστατικές/οπτικοακουστικές τέχνες και την εικαστική δημιουργία.
Παράλληλα με τις μουσικές της σπουδές ολοκλήρωσε έναν πολυετή κύκλο επιστημονικής έρευνας –είναι αριστούχος διδάκτορας της Ιατρικής Σχολής του Πανεπιστημίου Αθηνών στη Μοριακή Βιολογία. Θεωρεί βασικό της άξονα έμπνευσης και έκφρασης την βαθύτερη σχέση επιστήμης και τέχνης και εξερευνά εννοιολογικά και βιωματικά τις δυνατότητες της ανθρώπινης φωνής μέσα από τον αυτοσχεδιασμό, την καλλιτεχνική έκφραση και τη διεπιστημονική οδό.
ΣΠΟΥΔΕΣ
Jazz Master Classes (Improvisation, Free Improvisation) με τους Bob Stoloff, JD Walter, Jay Clayton, Rene Marie, Sheila Cooper, Deborah Carter.
Circle Singing με το Bobby McFerrin και την ομάδα του (Omega Institute, New York).
Integrated Voice Therapy (3ο επιπεδο) με την λογοθεραπεύτρια-ειδική φωνοθεραπεύτρια
Ελπίδα Κουτσουμπάκη. Jazz τμήμα στο Ωδείο Athenaeum με υπεύθυνο τον Σύλβιο Σύρρο.
Τεχνική φωνής (SLS) με την Σοφία Νοητή. Κλασικό τραγούδι στο ωδείο Κ. Κλάβα με την
Μαργαρίτα Συγγενιώτου. Βυζαντινή Μουσική στο Εκκλησιαστικό Ίδρυμα Βυζαντινής και
Παραδοσιακής Μουσικής της Ιερής Αρχιεπισκοπής Αθηνών. Σεμινάρια, Epirus Ensemble
(Ελληνικό Ινστιτούτο στη Βοστώνη), Mısırlı Ahmet Percussion Workshop, Ινδικoύ
κλασσικού τραγουδιού με τον Uday Bhawalkar, Πέρσικου κλασσικού τραγουδιού με την
Mama Khadem, Ρυθμολογίας με τον χορευτή Francisco Jose Suares Barrera, Flamenco
τραγουδιού με τον Vincente Gelo, Κλασσικό Οθωμανικό τραγούδι με τον Ahmet Erdogular,
Ηπειρώτικο Πολυφωνικό Τραγούδι στο Μουσείο Λαϊκών Οργάνων και Βουλγάρικο
τραγούδι με την Tzvetanka, Varimezova στο Μουσικό Εργαστήρι «Λαβύρινθος» του Ross
Daly.
«TOUBANAKI MUSIC PROJECTS»
Με αφετηρία την εκπαίδευσή της στην τζαζ μουσική και με την έρευνα και συλλογή παραδοσιακών ήχων, ρυθμών, μουσικών ιδιωμάτων και φωνημάτων δημιουργεί το προσωπικό της ερμηνευτικό και ενορχηστρωτικό στίγμα. Από το 2005, είναι δημιουργός, lead vocalist και παραγωγός μιας σειράς διαφορετικών μουσικών projects με Contemporary Vocal Jazz και World Fusion Jazz μουσική
θεματολογία: «Toubanaki _Crossovers», «Toubanaki & the Buzz Bastardz», «Drums Voice Jazztronica Duet», «Jazz Plus», «Aggeliki Toubanaki ft avant garde electric harpist Maria-Christina Harper», «Ulaloum», τα οποία παρουσιάζει στην Ελλάδα και στο εξωτερικό.
Έχει παρουσιάσει τα projects της σε Festivals: Φεστιβάλ Αθηνών και Επιδαύρου, Athens Technopolis Jazz Festival, Athens Jazz FX Festival, Tinos Jazz Festival, Jazz In July Festival, 4ο Festival Θερινής Ακαδημίας Κλασσικής Κιθάρας Αρίων, Jazz + Praxis (2014), Fougaro Jazz Festival, Frank Zappa Festival, Festival Athens World Music Festival, Art Resistance, Music Heaven, Resistance Festival, Διεθνές Φεστιβάλ Πάτρας, Φεστιβάλ Θεάτρου Βράχων Μελίνα Μερκούρη, Φεστιβάλ Πολυφωνικού τραγουδιού σε συναυλιακούς χώρους: Ηρώδειο, Ίδρυμα Σταύρος Νιάρχος, Μουσείο Μπενάκη, Ίδρυμα Μιχάλης Κακογιάννης, Μέγαρο Μουσικής Αθηνών, Μέγαρο Μουσική Θεσσαλονίκης, Τεχνόπολη, Gazarte, Half Note, Μικρό Παλλάς, Bios, Ιανός, Κύτταρο, Γυάλινο Μουσικό
Θέατρο, Passport, Σταυρός του Νότου και στο εξωτερικό: New York, Massachusetts, London, Amsterdam, Tel Aviv, Oxford, Reading, Newcastle, Bassano del Grappa

Τιμές εισιτηρίων:
Προπώληση: 12 €
Ταμείο: 15 €

Προπώληση εισιτηρίων: Γραφεία του Φεστιβάλ Οίτης στη Λαμία (Αντιγόνης 7, τηλ. 22310 43333) ώρες 10.00 έως 17.00.
Πληροφορίες: 22310 43333 / 22310 51075

"Μια νύχτα στις μπουάτ" - Mουσική παράσταση του Άκη Δαβανέλλου
2023-12-01 22:00 (Europe/Moscow)
‘Μια νύχτα στις μπουάτ’
Μια νοσταλγική μουσικό-θεατρική διαδρομή στα στενά της Πλάκας
τη δεκαετία του ’60 …

Η ανανεωμένη μουσικά παράσταση του Άκη Δαβανέλλου επανέρχεται αυτή τη φορά στον Τόπο Τεχνών ‘ΧΩΡΑ’.

Το βράδυ της Παρασκευής 1 Δεκεμβρίου 2023, πάμε παρέα μια βόλτα στο όνειρο μιας μπουάτ της Πλάκας κάπου στο 1960. Μια έντονα συναισθηματική παράσταση, από μια ομάδα ταλαντούχων μουσικών και ηθοποιών, με τραγούδια της εποχής του Νέου Κύματος που αγαπήσαμε και χαραχθήκανε στη μνήμη μας για πάντα. Η όμορφη ιστορία της μπουάτ που θα σας αφηγηθούμε είμαστε σίγουροι ότι θα ενώσει γενιές, θα συγκινήσει, θα θυμίσει, θα νοσταλγήσει, θα ψυχαγωγήσει, θα ενημερώσει και θα διασκεδάσει τα ακροατήριά της.

‘… Τι μαγική εποχή! Όποιος τη βίωσε νοσταλγεί την εμπειρία
κι όποιος, απλώς, τη γνώρισε αναπολεί εκείνη τη μαγεία…
Έτσι, απόψε εκπληρώνεται βαθιά επιθυμία,
να ταξιδέψουμε, έστω και νοητά, στου 60 τη χρονιά, όπου αρχίζει μια λαμπρή, χρυσή δεκαετία, γι’ αυτή που τόσα ακούμε οι νεότεροι κι έγραψε ιστορία. …’

Σας περιμένουμε να γίνουμε μια παρέα, να τραγουδήσουμε, να επικοινωνήσουμε … να γίνουμε … μια μπουάτ!!

Μουσικοί & συντελεστές:
Concept, κείμενα, επιμέλεια παράστασης: Άκης Δαβανέλλος
Υπεύθυνος ορχήστρας: Στέλιος Κατσίβελος
Ενορχήστρωση: Γιώργος Γκλάβας

Αγραφιώτης Γρηγόρης – Μπάσο
Βορρίση Βάσια – Ηθοποιός
Δαβανέλλος Άκης – Κιθάρα
Καραγιώργος Δημήτρης – Κρουστά
Κατσίβελος Στέλιος – Μπουζούκι
Κελεπούρη Λεμονιά – Ακορντεόν
Κουβέλη Φαίδρα – Τραγούδι
Κουλός Ντίνος – Τραγούδι

Τιμές εισιτηρίων:
Προπώληση: 8 €
Ταμείο: 10 €

Πληροφορίες / κρατήσεις θέσεων: 22310 51075

«Μπελάδες τα Χριστούγεννα»: Παράσταση κουκλοθεάτρου από τους Παραμυθομικρούληδες
2023-12-03 11:00 (Europe/Moscow)
Η Παιδική Σκηνή Παραμυθομικρούληδες μάς παρουσιάζει την παράσταση κουκλοθεάτρου:
«Μπελάδες τα Χριστούγεννα» την Κυριακή 3 Δεκεμβρίου 2023 στις 11 το πρωί

Μπελάδες τα Χριστούγεννα
-Μικρούλη, τι συμβαίνει στο σπίτι του Άγιου Βασίλη την Παραμονή των Χριστουγέννων;
-Μα φυσικά Μικρούλη, όλοι ετοιμάζονται για την μεγάλη ημέρα! Ο Άγιος Βασίλης παίρνει τον υπνάκο του και ονειρεύεται κουλουράκια, η Μάρθα
ετοιμάζει την καλή του στολή, οι τάρανδοι μασουλάνε ζεστά χορταράκια και τα πιστά ξωτικά ετοιμάζουν τα δώρα!
-Ωχ, ο μικρός μας δράκος είναι λίγο λυπημένος!
-ΠΟΙΟΣ; Ένας δράκος στο σπίτι του Άγιου Βασίλη; Ωωωω τι μπέρδεμα! Μόνο ο Ζαχαρίτσας και ο Μελούλης μπορούν να μας γλυτώσουν!
Κείμενο: Κώστας Τσιμπούκας /Δήμητρα Χατζηνικολάου
Σκηνοθεσία: Κωνσταντίνος Τσιμπούκας
Εμψυχωτές κούκλας / Ηθοποιοί: Κωνσταντίνος Τσιμπούκας
Δήμητρα Χατζηνικολάου
Κατασκευή κούκλας: Βάσω Καλαργύρου
Παραγωγή: θεARTίστες
mikroulides.info@gmail.com
6973781400
www.theartistes.gr

Τιμές εισιτηρίων:
Γενική είσοδος: 5 €

Πληροφορίες / κρατήσεις θέσεων: 22310 51075

Λένε πως όταν είσαι μικρός..ο κόσμος, σου μοιάζει ατελείωτος! Είναι ένα μέρος μαγικό, γεμάτο ξωτικά και νεράιδες, καλοκάγαθους γίγαντες και λιλιπούτειους ταξιδευτές, πονηρές μάγισσες και σοφούς βασιλιάδες, τολμηρά ποντικάκια και περιέργους γάτους!
Γεμάτος περιπέτειες είναι ο κόσμος μας και εμείς…τόσο μικρούληδες που χωράμε στου φύλλου την ράχη, έτοιμοι να πετάξουμε πάνω από πόλεις και χωριά, βασίλεια και θάλασσες!
Είμαστε οι Παραμυθομικρούληδες! Ερχόμαστε από την γη των παραμυθιών και θα μείνουμε για πάντα μικροί, γεμάτοι με μεγάλα όνειρα και φανταστικές περιπέτειες!

"Το Μελομακάρονο που ήθελε να γίνει Κουραμπιές" - Παρουσίαση βιβλίου και κουκλοθέατρο
2023-12-16 17:00 (Europe/Moscow)
“Το μελομακάρονο που ήθελε να γίνει Κουραμπιές”

Το παιδικό παραμύθι της Βασιλικής Παλιούρα συναντά το “Κουκλοθέατρο Λαμάις” σε μια παράσταση με χορό, τραγούδι και τη συμμετοχή των παιδιών!

Είναι Παραμονή Χριστουγέννων και στο σπίτι επικρατεί απόλυτη ησυχία. Δύο ταψιά με κουραμπιέδες και μελομακάρονα ζεστά ακόμη, ακουμπισμένα πάνω στο τραπέζι της κουζίνας. Ο Μάκης Μελομακαρονάκης έχει «φαγωθεί» να γίνει κουραμπιές. Ο παππούς του προσπαθεί να τον μεταπείσει αλλά μάταια. Μελομακάρονα και κουραμπιέδες ξεκινούν τους αγώνες που θα κρίνουν το αποτέλεσμα. Θα γίνει τελικά ο Μάκης κουραμπιές ή θα συνειδητοποιήσει ότι του αρέσει ο εαυτός του όπως είναι;

Γενική είσοδος: 3 €
Στο χώρο της εκδήλωσης θα διατίθεται το βιβλίο.

Ρεβεγιόν Χριστουγέννων με τους Standards, Θάνο Φυσέκη και Νίκο Μανέτα
2023-12-24 21:30 (Europe/Moscow)
Το εστιατόριο της «Χώρας» στρώνει και φέτος το πιο γιορτινό τραπέζι για το δείπνο της παραμονής των Χριστουγέννων.
Ένα πλούσιο χριστουγεννιάτικο μενού με ιδιαίτερες γαστρονομικές προτάσεις που θα απολαύσετε σε μια ζεστή ατμόσφαιρα υπό τους ατμοσφαιρικούς ήχους των Standards (Θάνου Φυσέκη και Νίκου Μανέτα).

Δείτε το εορταστικό μενού:
Welcome drink
Welcome drink με ρακόμελα και Gluhwine, γεμιστά δαμάσκηνα με καραμελωμένα αμύγδαλα και τρουφάκια πορτοκαλιού
Κύριο ΜΕΝΟΥ
Κολοκυθόσουπα βελουτέ με γλυκοπατάτα και πιπερόριζα
Σαλάτα με πρασινάδες , αποξηραμένα φρούτα,καβουρδισμέμα αμύγδαλα και ανθότυρο Κρήτης
Μανούρι ψητό με φυστίκια Αιγίνης και μαρμελάδα βατόμουρο
Φέτα τυλιχτή σε χωριάτικο φύλλο με φρέσκια ρίγανη και θυμάρι
Χοιρινό με δαμάσκηνα και κόκκινο κρασί από το Κτήμα Ροζή
Ρολό γαλοπούλας με πατάτα οφτή και σάλτσα πορτοκαλιού
Γλυκό ημέρας και νύχτας….
Τούρτα μωσαικό με πραλίνα, ξηρούς καρπούς ,γλυκά του κουταλιού και αποξηραμένα φρούτα
Προφιτερόλ με κρέμα κάστανου και σοκολάτα γάλακτος
Pavlova με κρέμα λευκής σοκολάτας και φρούτα του δάσους
Φέτος στο Ρεβεγιόν των Χριστουγέννων θα φιλοξενήσουμε τη μουσική παράσταση των Standards (Θάνου Φυσέκη και Νίκου Μανέτα).
To πρόγραμμα της παράστασης θα περιέχει Χριστουγεννιάτικα και Jazz των 50s 60s καθώς και Pop – έντεχνα Ελληνικά κομμάτια από την δεκαετία του 60 μέχρι και σήμερα.

Τιμή 30 ευρώ κατ’ άτομο
Πληροφορίες κρατήσεις στο 2231051075 και 6936994980

Γιορτές στη Χώρα: Χριστούγεννα με τους Χαΐνηδες
2023-12-25 21:30 UTC
Οι Χαΐνηδες έρχονται στον Τόπο Τεχνών “Χώρα” την ημέρα των Χριστουγέννων Δευτέρα 25 Δεκεμβρίου 2023, για μια μοναδική συναυλία!

Μια κολεκτίβα αληθινής τέχνης για πάνω από τρείς δεκαετίες. Μια διαδρομή αψεγάδιαστου ήθους και απόλυτης συνέπειας. Μια συλλογικότητα που τολμά να πεθαίνει και να ανασταίνεται. Μια ομάδα που εξελίσσεται διαρκώς, ρισκάρει και πειραματίζεται. Μια ανεξάρτητη φωνή, που δε φοβάται να μιλήσει όταν όλοι οι άλλοι σιωπούν. Μια (άνευ προηγουμένου στα ελληνικά χρονικά) πολυσχιδής παρουσία: συναυλίες, πανηγύρια, θεατρικές-χορευτικές παραστάσεις, δίσκοι, βιβλία, κόμικς, αρθρογραφία.
Παίζουν και τραγουδούν:
Δημήτρης Αποστολάκης, Μιχάλης Γαλάνης, Δημήτρης Ζαχαριουδάκης, Peter Jaques, Γιώργος Κωνσταντίνου, Μιχάλης Νικόπουλος και Αγγελική Σύρκου.
Ηχοληψία: Βασίλης Λαμπρόπουλος
Οργάνωση Παραγωγής: Cricos

Τιμές εισιτηρίων:
Προπώληση: 13 €
Ταμείο: 15 €

Προπώληση – κρατήσεις θέσεων, τηλεφωνικά στο 2231051075

Δείτε βίντεο από προηγούμενη εμφάνιση των Χαΐνηδων στον Τόπο Τεχνών “Χώρα”:

For privacy reasons YouTube needs your permission to be loaded.I Accept

Μουσική παράσταση «Το ξύπνημα του Διονύσου»
2023-12-27 21:30 (Europe/Moscow)
Τρία μέλη των PAGAN, η Έβελυν Ασουάντ στη φωνή, ο Μάρκος Παύλου στη γκάιντα και ο Σταύρος Τσουμάνης στην κιθάρα ενώνουν τις δυνάμεις και τις φωνές τους με τον χοροδιδάσκαλο Κώστα Βλαχογιάννη στον Νταχαρέ και έρχονται με ένα ακουστικό παραδοσιακό σχήμα να μας μυήσουν στη μουσική των Βάκχικων πανηγυριών του Διονύσου. Τραγούδια και χοροί από όλη την Ελλάδα που συγκινούν και οδηγούν στην έκσταση! Ελάτε να ξυπνήσουμε τον Βάκχο!

Μία διονυσιακή παρέα έρχεται να αναβιώσει τα εκστατικά μυσταγωγικά ανταμώματα που συνέβαιναν για αιώνες σε αυλές, καπηλεία, πλατείες, καφενέδες και ιερούς τόπους στην ευρύτερη περιοχή των Βαλκανίων. Για ένα μεγάλο χρονικό διάστημα έμειναν πίσω από τα φώτα της αστικής κουλτούρας, μεχρι που άρχισαν να ξυπνούν απ´ τον λήθαργο καθώς η σύγχρονη ανάγκη για επιστροφή στη ρίζα δημιούργησε το ρεύμα που γιγαντώνεται και οδηγεί στα μονοπατια του Διονύσου. Εκεί που γιορτάζονται τα μυστήρια της ανθρώπινης ύπαρξης.
Αρχέγονοι ήχοι από την Μακεδονία, την Ήπειρο, την Θράκη, τα όρη του Αιγαίου και όλες τις γιορτές και τα πανηγύρια που ο κόσμος πετούσε από πάνω του την κοινωνική συμβατικότητα και γινόταν ένα, έρχονται να ξεσηκώσουν την ψυχή μας. Τραγουδια όπως η «Καρότσα», «Απάνω στην τριανταφυλλιά», «Ανάθεμα τον αίτιο», «Ένα βράδυ βγήκε ο Χάρος», «Κοίτα με γλυκιά μου αγάπη», «Γιάννη μου το μαντήλι σου» κ.α. αναβιώνουν στην πρώιμη μορφή τους και μας ταξιδεύουν στις εποχές που η αγάπη και η ανθρώπινη κατανόηση ήταν οι αξίες που πάνω τους έστηναν τα πανηγύρια οι πρόγονοι μας. Γκάιντες, νταχαρέδες, πολυφωνίες και έκσταση από την πιο διονυσιακή παρέα. Μην το χάσετε!

Παίζουν:
Έβελυν Ασουάντ – Τραγούδι
Μάρκος Παύλου – Γκάιντα και φωνητικά
Κώστας Βλαχογιάννης – Νταχαρέ και φωνητικά
Σταύρος Τσουμάνης – Κιθάρα και φωνητικά
Ηχοληψία – Άκης Γκοράκης
Τιμές εισιτηρίων:
Προπώληση: 12 €
Ταμείο: 15 €

Προπώληση – κρατήσεις θέσεων, τηλεφωνικά στο 2231051075

Λευτέρης Ελευθερίου - Αλκιβιάδης Κωνσταντόπουλος "Μουσική, πρόζα & γέλιο"
2024-01-04 21:30 (Europe/Moscow)
Το δίδυμο Λευτέρης Ελευθερίου – Αλκιβιάδης Κωνσταντόπουλος ξαναχτυπά και βάζει μπρος για νέες επιτυχίες…!

Ο Λευτέρης Ελευθερίου αγαπημένος ηθοποιός και περφόρμερ, «ο άνθρωπός με τα χίλια πρόσωπα»
ο Αλκιβιάδης Κωνσταντόπουλος, ταλαντούχος τραγουδοποιός, «ο άνθρωπος- ορχήστρα»
υπόσχονται να σας ξεναγήσουν με το γνωστό ανορθόδοξο τρόπο τους σε αγαπημένες τους
στιγμές της ελληνικής και ξένης μουσικής σκηνής.

2 ώρες μουσική, show, γέλιο, με το ιδιαίτερο και πληθωρικό χιούμορ τους σας ξανασυστήνουν
πρόσωπα και μουσικές του χθες και του σήμερα, διηγούνται, σχολιάζουν, σατιρίζουν και αυτοσαρκάζονται.

Μέσα από τη δική τους ματιά τραγούδι και πρόζα, ροκ και ρέγκε, γέλιο και κλάμα,
κιθάρα και βιολιά, νοσταλγία και γκάζια όλα βρίσκουν το δρόμο τους.

Τιμές εισιτηρίων:
Προπώληση: 13 €
Ταμείο: 15 €

Προπώληση – κρατήσεις θέσεων, τηλεφωνικά στο 2231051075

Συναυλία με τους Γκιντίκι
2024-01-06 21:30 UTC
Το Σάββατο 6 Ιανουαρίου 2024 σας περιμένουμε για ένα γλέντι με παραδοσιακό χρώμα με τις ιδιαίτερες μουσικές πινελιές των Γκιντίκι!

Οι ”Γκιντίκι” είναι ένα παραδοσιακό μουσικό σχήμα που ασχολείται με το σύνολο σχεδόν της ελληνικής παραδοσιακής μουσικής.
Ξεκίνησε την πορεία του στη Θεσσαλονίκη το 2014 όπου έπαιξε αμέτρητες συναυλίες και αγαπήθηκε από τον κόσμο. Από το 2019 εδρεύει στην Αθήνα όπου αντιμετωπίζεται με ενθουσιασμό από το αθηναικό κοινό. Όλα αυτά τα χρόνια έχουνε ταξιδέψει σε όλη την Ελλάδα στα πλαίσια χειμερινών και καλοκαιρινών περιοδειών αλλά και στο εξωτερικό με αρκετές περιοδείες στην Γερμανία αλλά και κάποια live στην Γαλλία.
Το ύφος του σχήματος είναι ιδιαίτερο καθώς μέσα από τα παραδοσιακά όργανα, όπως είναι το λαούτο, το κλαρίνο, το βιολί, τα κρουστά και η γκάιντα γίνεται μια πιο σύγχρονη προσέγγιση του παραδοσιακού μέσω του ρυθμικού και του ερμηνευτικού κομματιού με αποτέλεσμα να κάνουν μικρούς και μεγάλους να χορεύουν ασταμάτητα. Αξίζει να σημειωθεί ότι έχουν βρεθεί δίπλα σε καλλιτέχνες όπως ο Θανάσης Παπακωνσταντίνου, Ματούλα Ζαμάνη, Χαίνηδες, Villagers of Ioannina City, Σπύρος Γραμμένος, Βάσω Βασιλειάδου.

Οι ‘’Γκιντίκι’’ είναι οι:
Τάσος Κοφοδήμος – λαούτο, φωνή
Κωνσταντίνος Λάζος – κλαρινο, γκάϊντα, κιθάρα, φωνή
Κωσταντής Παπακωνσταντίνου – κρουστά
Θοδωρής Σιούτης – βιολί

Τιμές εισιτηρίων:
Προπώληση: 12 €
Ταμείο: 15 €

Προπώληση – κρατήσεις θέσεων, τηλεφωνικά στο 2231051075

For privacy reasons YouTube needs your permission to be loaded.I Accept

For privacy reasons YouTube needs your permission to be loaded.I Accept

"Η Αγέλαστη πολιτεία και οι Καλικάντζαροι" – Το παραμύθι των Χάρη και Πάνου Κατσιμίχα με τους Ρουμπαγιάτ
2024-01-07 13:00 UTC
Μία φορά κι έναν καιρό… ήταν μια πολιτεία όμορφη, μα πάντα λυπημένη…
Οι Ρουμπαγιάτ έχουν το αντίδοτο για να μη γίνουν και οι δικές μας πολιτείες… αγέλαστες!

Νοσταλγώντας τα παιδικά τους Χριστούγεννα, θυμούνται και παρουσιάζουν το πολυαγαπημένο παραμύθι των Χάρη & Πάνου Κατσιμίχα “Αγέλαστη Πολιτεία”, μια μουσικοθεατρική παράσταση για μικρούς και μεγάλους, γελαστούς και μουτρωμένους, λογικούς και παράλογους.
Παρέα με τους καλικάντζαρους και τον Ζαχαρία Σπανό στην αφήγηση, “μαγεύουνε τα ζωντανά κι οι γάιδαροι λαλούνε”, πριονίζουν το δέντρο που στηρίζει τον απάνω κόσμο και συνεχίζουν το γλέντι σε μια Πολιτεία που δε θα είναι ποτέ ξανά ίδια.

Λίγα λόγια για τους Συντελεστές:
Ρουμπαγιάτ:
Οι Ρουμπαγιάτ είναι ένα μουσικό σχήμα από τη Θεσσαλονίκη. Δημιουργήθηκε το 2013 και από τότε έχει ενεργή παρουσία τόσο εντός, όσο και εκτός πόλης, μετρώντας πολλές ζωντανές εμφανίσεις ανά την Ελλάδα. Βασισμένοι στην πολυφωνία, οι Ρουμπαγιάτ επιχειρούν μια σύγχρονη ερμηνευτική προσέγγιση σε τραγούδια του έντεχνου και του παραδοσιακού χώρου από πληθώρα περιοχών.

Ζαχαρίας Σπανός:
Ο Ζαχαρίας Σπανός φέρνει εκτός από τη σκηνική του παρουσία, την εμπειρία θεατρικών και κινηματογραφικών παραγωγών και κυρίως την επαγγελματική του ενασχόληση με την εκπαίδευση και την ψυχαγωγία παιδιών για περισσότερα από 20 χρόνια.

Τιμές εισιτηρίων:
Γενική Είσοδος: 10 €

Πληροφορίες – κρατήσεις θέσεων, τηλεφωνικά στο 2231051075

Ιουλία Καραπατάκη
2024-01-20 21:30 (Europe/Moscow)
Η χαμογελαστή και γεμάτη ενέργεια Ιουλία έρχεται στον Τόπο Τεχνών “Χώρα”!

Μαζί με την μπάντα της , θα μας παρασύρει με τραγούδια που όλοι έχουμε αγαπήσει και τα έχουμε συνδέσει με ξεχωριστές αναμνήσεις!
Το πρόγραμμα που επιλέγει με σεβασμό και πολλή αγάπη δείχνει τον τρόπο που επικοινωνεί τις σκέψεις και τα συναισθήματά της.
Θα ακούσουμε διασκευές και παλιά λαϊκά τραγούδια, αλλά και νέα που θα κυκλοφορήσουν σύντομα στον πρώτο της προσωπικό της δίσκο.

Μαζί της:
Άγης Παπαπαναγιώτου: κιθάρες, φωνή
Καλογιάννης Βεράνης: βιολί, τρομπέτα, φωνή
Άρης Κονιδάρης: πλήκτρα
Μιχάλης Δάρμας: κοντραμπάσο
Κώστας Σπυράτος: τύμπανα
Χρήστος Αναστασιάδης: Γκάιντα, κλαρίνο
Μανώλης Κουταλίδης: ηχοληψία

Παραγωγή – Management
Νοvel Vox

Τιμές εισιτηρίων:
Προπώληση: 13 €
Ταμείο: 15 €

Προπώληση – κρατήσεις θέσεων, τηλεφωνικά στο 2231051075

Ζανέλ live: "Χαμογέλα μου λίγο"
2024-01-27 21:30 (Europe/Moscow)
Σε μία εποχή όπου η τρυφερότητα είναι το μόνο που μας έχει απομείνει, η Ζανέλ, το κορίτσι με τη βελούδινη φωνή και τη ρετρό αισθητική, έχοντας έναν επιτυχημένο κύκλο εμφανίσεων τον περασμένο χειμώνα και το καλοκαίρι που ακολούθησε, ξεκινά τις χειμερινές εμφανίσεις της. Το νέο της πρόγραμμα θα απαρτίζεται από τραγούδια που εξυμνούν την τρυφερότητα και τη δύναμη της αγάπης, τη δύναμη του να χαμογελάς.

Πιάνο, Χρήστος Κουμούσης
Σαξόφωνο, Βασίλης Δεφίγγος

Από το 2018 έως και σήμερα, η Ζανέλ πρεσβεύει τη ρετρό αισθητική τόσο δισκογραφικά όσο και στις ζωντανές εμφανίσεις της, όπου τραγουδά τα πιο σημαντικά διαμάντια της εποχής του ελαφρού τραγουδιού. Με γνώμονα την αγάπη της για τις σπουδαίες μελωδίες, θα συνεχίσει να μας παρουσιάζει τη χρυσή αυτή εποχή του τραγουδιού, με πινελιές από τραγούδια σημαντικών δημιουργών και ερμηνευτών του σήμερα.

Από τον Μιχάλη Σουγιούλ στον Αττίκ, από τον Γιώργο Μουζάκη στον Κώστα Καπνίση, από τον Μίμη Πλέσσα στον Γιώργο Κατσαρό και στον Γιώργο Χατζηνάσιο, η Ζανέλ θα μας ταξιδέψει στα μεγάλα τραγούδια του χθες και του σήμερα, που ερμήνευσαν φωνές όπως η Δανάη Στρατηγοπούλου, η Γιοβάννα, η Μαρινέλλα, η Ζωή Κουρούκλη, η Κλειώ Δενάρδου, η Σοφία Βέμπο, η Στέλλα Γκρέκα, η Νανά Μούσχουρη, η Τζένη Βάνου, η Εντίθ Πιάφ, η Λάρα Φαμπιάν, η Μαρίζα Ρίζου, η Νατάσσα Μποφίλιου, ο Γιάννης Βογιατζής, ο Γιάννης Πάριος και άλλες σπουδαίες φωνές της δισκογραφίας.

Παράλληλα, θα μας παρουσιάσει και τραγούδια της προσωπικής της δισκογραφίας που αγκάλιασε το κοινό, όπως η «Η Λαίδη και ο Αλήτης» και το «Μια φορά αγαπάμε» των Αντώνη και του Δημήτρη Παπαβομβολάκη, το «Ρομάντζο» σε στίχους και μουσική της Πέννυς Μπαλτατζή, καθώς και την ξεχωριστή επανεκτέλεση του τραγουδιού «Μη μου πεις τίποτα» των Κώστα Πρετεντέρη και Μίμη Πλέσσα, που κυκλοφόρησε πριν από τρία χρόνια με τη συγκατάθεση και «ευχή» του μεγάλου μας συνθέτη.

«ΧΑΜΟΓΕΛΑ ΜΟΥ ΛΙΓΟ… »

Με την ελπίδα πως η τρυφερότητα θα νικήσει!

Τιμές εισιτηρίων:
Γενική Είσοδος: 10 €

Κρατήσεις θέσεων, τηλεφωνικά στο 2231051075

———————————
Ακούστε τη δισκογραφία της Ζανέλ
στο κανάλι της Music Row Showcase

Ακολουθήστε τη Ζανέλ
Facebook | Instagram | TikTok

Ευγένιος Δερμιτάσογλου - “υπεραστικοακουστικό” live - Είσοδος ελεύθερη
2024-01-28 15:00 (Europe/Moscow)
Επαφή με τις πόλεις Απο πόλη σε πόλη_
Ερμηνείες, Μουσική,Τραγούδια, Ιστορίες,
Παρέες, Υποκρούσεις, Μέρα, Νύχτα.

Ο Θεσσαλονικιός μουσικός
βρίσκει τον καλύτερο εαυτό του.
Απελευθερωμένος από φόρμες και συμβάσεις,
κινείται τολμηρά σε μουσικές
που φανερώνουν την αγάπη του για το rock
όσο και για την λαική μουσική παράδοση.
Άλλα τραγούδια, νέα τραγούδια,
αλλά και τραγούδια που δεν είπε ποτέ…

Μαζί του ο Μάριος Τσομπανίδης και ο Περικλής Βραχνός!

ΜΗ το χάσετε!!!

Είσοδος ελεύθερη
Πληροφορίες – κρατήσεις θέσεων, τηλεφωνικά στο 2231051075

Ευγένιος Δερμιτάσογλου
Ο Ευγένιος μέσα στον ταξιδιωτικό του σάκο κουβαλάει πέντε προσωπικούς δίσκους.
(«Κρύσταλλα του νου», «Βαρύ φορτίο», «Η αγάπη πάει με κουπιά», «Ράδιο Σκούρο Ανοιχτό» και το single “Κινητήρας” που περιέχεται στον δίσκο “Μπάντα Λάντρα”) μουσικές παραστάσεις, θεατρικές συναυλίες, δημιουργικές συνεργασίες, πολλές ιδέες και αστείρευτο κέφι. Έχει σίγουρα χιούμορ, πάθος, ρεζέρβα χορδές κι ένα ολόκληρο στοκ από μελωδίες και στίχους λίγο πριν συναντηθούν. Έχει και φαντασία για να μπορεί να επινοεί και αθωότητα για να μπορεί να ονειρεύεται. Μαζεύει νέους ήχους και ξαναανακαλύπτει τους παλιούς. Με διαφορετικές φωνές, ενδιαφέρουσες ενορχηστρώσεις, καινούριες προτάσεις, αυτοσχεδιασμούς, και γνήσια ξεφαντώματα στο πάλκο, στο δρόμο και στο στούντιο. Με καθημερινές ιστορίες, μελωδικούς ψιθύρους και σπαρακτικές κραυγές. Με τραγούδια που άλλοτε διαδηλώνει μια αγανακτισμένη παρέα κι άλλοτε σιγομουρμουρίζει μια περαστική μοναξιά. Όταν ανοίγει τον ταξιδιωτικό του σάκο βγαίνουν χρώματα. Σκούρα ανοιχτά. Ταιριαστά με μια εποχή αντιφάσεων που αν μη τι άλλο, έχει ανάγκη την καλή μουσική. Αλλάζει διαθέσεις και σε παίρνει μαζί του χωρίς να το πολυκαταλάβεις. Αρνείται να περιοριστεί σε μουσικές φόρμες και «είδη» και αγκαλιάζει ότι φέρει ο άνεμος και η έμπνευση της στιγμής.
Συνεργάστηκε με τον Γιάννη Μήτση (Ξύλινα Σπαθιά), την Φωτεινή Βελεσιώτου τον Μανώλη Φάμελο, την Κατερίνα Σιάπαντα, Μανώλη Ρασούλη, το Θέατρο “Ακτίς Αελίου”,την Λιζέτα Καλημέρη, την Βούλα Σαββίδη, τον Νόμικ (Sleepin’ Pillow & Universal Trilogy), , τον Μπάμπη Παπαδόπουλο (Τρύπες), τον Γιώργο Ανδρέου, τον Άγγελο Σφακιανάκη, τους Μουσικούς Ιχνηλάτες, τον Παντελή Θεοχαρίδη, την Μαρία Παπανικολάου, την Ζωή Παπαδοπούλου, τον Δημήτρη Λάππα, τον Παναγιώτη Μπερλή (Διάφανα Κρίνα), τον Γιώργο Καζαντζή, Blues Wire , Αργύρη Μπακιρτζή, Stringless..!και πολλούς άλλους … Με όλα αυτά στον ώμο διασχίζει χοροπηδώντας την ελληνική μουσική σκηνή, με ένα σάκο που μοιράζεται με φίλους κι όμως δεν αδειάζει ποτέ. Αντιθέτως όλο και γεμίζει σε μπαρ, σπίτια, μουσικές σκηνές, ταβέρνες, φουαγιέ, θέατρα, θεατράκια, αίθουσες Πανεπιστημίων και πολιτιστικών συλλόγων, καφενεία, βιβλιοπωλεία, πλατείες, αυλές σχολείων, στους δρόμους… κυκλοφορεί το νέο σινγκλ Κινητήρας, μαζι με τους Blues Wire και την συμμετοχή της Φ, Βελεσιώτου, Α. Μπακιρτζή και Stringless..!

ΑΝΑΒΑΛΛΕΤΑΙ / Βαγγέλης Γερμανός – Διονύσης Τσακνής: "Κάθε πράμα στον καιρό του"
2024-02-03 21:30 (Europe/Moscow)
Η συναυλία των Διονύση Τσακνή και Βαγγέλη Γερμανού αναβάλλεται… σύντομα θα ανακοινωθεί νέα ημερομηνία

Όταν ανάμεσα σε δυο καταξιωμένους καλλιτέχνες, υπάρχει αμοιβαίος σεβασμός και εκτίμηση – και όχι μόνο στο επίπεδο της τέχνης τους, η συνεύρεσή τους στη σκηνή, ήταν θέμα χρόνου. Ο Βαγγέλης το αποτύπωσε εύστοχα μέσα από το καινούργιο τραγούδι του, με το στίχο που είναι και ο τίτλος της παράστασης: «Κάθε πράμα στον καιρό του».

Ήρθε ο καιρός λοιπόν να απολαύσουμε τους δύο δημιουργούς επί σκηνής.
Τι έκπληξη να περιμένουμε λοιπόν, πέρα από τις διαχρονικές επιτυχίες και τα αγαπημένα τραγούδια των δύο καλλιτεχνών, παιγμένα και «πειραγμένα» από μια υπέροχη μπάντα;
Καμία! Η έκπληξη βρίσκεται στη συνεύρεσή τους επί σκηνής. Μπορεί να άργησε κάπως… αλλά είπαμε: «κάθε πράγμα στον καιρό του»

Τιμές εισιτηρίων:
Προπώληση: 12 €
Ταμείο: 15 €

Προπώληση – κρατήσεις θέσεων, τηλεφωνικά στο 2231051075

Γεωργία Νταγάκη
2024-02-10 22:00 (Europe/Moscow)
Η Γεωργία Νταγάκη στον Τόπο Τεχνών “Χώρα” για μια μοναδική παράσταση!

Στην πιο δημιουργική της φάση και λίγο πριν την κυκλοφορία των δυο επερχόμενων δίσκων της, η Γεωργίας Νταγάκη μας προσκαλεί σε ένα πρόγραμμα που στον πυρήνα του ισορροπούν με απόλυτο τρόπο, ο δυναμισμός, η δεξιοτεχνία το πάθος και η συγκίνηση.
Τραγούδια από την προσωπική της δισκογραφία όπως «Σύννεφο θα γίνω», «Ίδιο λάθος», «Δε λέει η καρδιά να μάθει», «Σκέτος εγώ», «Ο χορός μου» πρωταγωνιστούν στο πρόγραμμά της, δίνοντας τη σκυτάλη σε αγαπημένες διασκευές που έχει χαρακτηρίσει με την μοναδική της ερμηνεία. Στο πρόγραμμα θα παρουσιαστούν για πρώτη φορά, τραγούδια από τη νέα δισκογραφικής δουλειάς της.
Σε ανύποπτο χρόνο κατά τη διάρκεια της βραδιάς, το σκηνικό ανατρέπεται με το project «Short distance», αποδίδοντας ορχηστικές μουσικές από το δεύτερο επερχόμενο ομώνυμο ΕP της Γεωργίας, όπου για άλλη μια φορά πρωτοπορεί, συνδυάζοντας μοναδικά την Trance και την Techno μουσική με την Κρήτη… με τη λύρα να παίρνει φωτιά!
Συνοδοιπόροι:

Πάνος Γεωργοπουλος- Ηλ. Κιθάρα
Λουκάς Καλαντζάκος- Τύμπανα
Γιώργος Χριστοδουλάκος- Μπάσο, τραγούδι

Επιμέλεια ήχου: Mάκης Δρακόπουλος
Οργάνωση παραγωγής: Artonica Productions
Photos: Δέσποινα Ζητάκη

Οργάνωση Παραγωγής: Artonica Productions
Γεωργία Νταγάκη: You Tube | Facebook | Website

Τιμές εισιτηρίων:
Προπώληση: 12 €
Ταμείο: 15 €

Προπώληση – κρατήσεις θέσεων, τηλεφωνικά στο 2231051075

ΚΩΣΤΑΣ ΘΩΜΑΪΔΗΣ – ΜΑΝΟΛΗΣ ΑΝΔΡΟΥΛΙΔΑΚΗΣ "Πλανόδιοι Μουσικοί"
2024-02-17 22:00 (Europe/Moscow)
Τι συμβαίνει, όταν ένας ραδιοφωνικός παραγωγός διαπιστώνει ότι τόσο αυτός όσο και ο καλεσμένος του δεν έχουν φέρει δίσκους για την δίωρη εκπομπή τους;

Αναγκάζονται (;) να παίξουν και να τραγουδήσουν τα τραγούδια της λίστας τους, με ότι έχουν στο στούντιο: τις φωνές τους, μια κιθάρα, ένα μαντολίνο, μια φλογέρα και σφύριγμα. Ταξιδεύοντας μελωδικά σε πολλές χώρες, σαν πλανόδιοι μουσικοί, με χιούμορ, ενδιαφέρουσες διηγήσεις και άγνωστες ιστορίες, περνάνε καλά και φτιάχνουν με τους ακροατές τους μια καλοδιάθετη παρέα.

Οι «Πλανόδιοι μουσικοί», είναι μια παράσταση μουσικής, με μερικά από τα μελωδικότερα κι αγαπημένα τραγούδια της Ελλάδας, της Μεσογείου και της Λατινικής Αμερικής, που επέλεξαν κι ερμηνεύουν ο Κώστας Θωμαΐδης (τραγούδι, μαντολίνο, φλογέρα, σφύριγμα) και ο Μανόλης Ανδρουλιδάκης (τραγούδι, κλασική κιθάρα).

Τα τραγούδια διηγούνται τις ιστορίες μας και συντροφεύουν, παντοτινά, τις αναμνήσεις μας.

Τιμές εισιτηρίων:
Προπώληση: 12 €
Ταμείο: 15 €

Προπώληση – κρατήσεις θέσεων, τηλεφωνικά στο 2231051075

Δημήτρης Ζερβουδάκης
2024-02-24 22:00 (Europe/Moscow)
Ο Δημήτρης Ζερβουδάκης στον Τόπο Τεχνών “Χώρα” το Σάββατο 24 Φεβρουαρίου 2024

O αγαπημένος τραγουδοποιός και ερμηνευτής θα συναντήσει το κοινό παρουσιάζοντας τραγούδια επιλεγμένα από την δημιουργική του πορεία μέσα στα χρόνια, που έχουν αγαπηθεί από το κοινό. Τον Δημήτρη Ζερβουδάκη συνοδεύει επί σκηνής μια ομάδα εξαιρετικών μουσικών, σε μια παράσταση γεμάτη δυναμισμό και έντονες συναισθηματικές εναλλαγές.
Ο Δημήτρης Ζερβουδάκης είναι ένας ερμηνευτής και τραγουδοποιός μοναδικής κοπής, με επιβλητική σκηνική παρουσία, που έχει αφήσει έντονο στίγμα από το ξεκίνημα του με τους ιστορικούς “Νέους Επιβάτες” και κατόπιν με τις προσωπικές του εργασίες αλλά και συνεργασίες με σπουδαίους συνθέτες και ερμηνευτές. Φωνή αισθαντική που έχει αφομοιώσει τόσο τις ροκ επιρροές του όσο και τις ισχυρές καταβολές της παραδοσιακής, ρεμπέτικης και λαϊκής μας μουσικής.
Η διάδραση με το κοινό αποτελεί αναπόσπαστο στοιχείο των παραστάσεων του. Το διάστημα που μας πέρασε παρουσίασε την τελευταία του δισκογραφική πρόταση με τίτλο «Του Τρελού η Ανάσα» λαμβάνοντας μεγάλη αποδοχή από το κοινό.

Τιμές εισιτηρίων:
Προπώληση: 12 €
Ταμείο: 15 €

Προπώληση – κρατήσεις θέσεων, τηλεφωνικά στο 2231051075

Ηρώ Σαΐα "Πάρτυ Λαϊκό"
2024-03-02 21:30 (Europe/Moscow)
Εν όψει της Άνοιξης και για να ξορκίσουμε οτιδήποτε αρνητικό τι άλλο θα μπορούσαμε να κάναμε εκτός από ένα πάρτυ λαϊκό;

Η Ηρώ Σαΐα μετά τις επιτυχημένες εμφανίσεις της σε Αθηναϊκές σκηνές, έρχεται στον Τόπο Τεχνών Χώρα, επιστρατεύοντας όχι μόνο τη φωνή της αλλά και την τρέλα, τη χαρά και το συναίσθημά της ώστε να μας χαρίσει μία αξέχαστη βραδιά.

Με τραγούδια εξωτικά, τραγούδια από το προσωπικό της ρεπερτόριο, τραγούδια σπουδαίων συνθετών και επιτυχίες των τελευταίων δεκαετιών, η Ηρώ Σαΐα μαζί με μια παρέα σπουδαίων μουσικών ενώνονται και φτιάχνουν ένα πρόγραμμα με κέφι, εκπλήξεις και συναίσθημα !

Πιάνο – ενορχήστρωση – τραγούδι: Νεοκλής Νεοφυτίδης
Κιθάρες -τραγούδι: Νίκος Ξύδης
Μπουζούκι – τραγούδι: Δημήτρης Λίβανος
Μπάσο: Δημήτρης Σίντος
Κρουστά: Τάκης Βασιλείου

Ηχοληψία: Θάνος Καλέας

Επιμέλεια Προγράμματος: Ηρώ Σαΐα

Τιμές εισιτηρίων:
Προπώληση: 12 €
Ταμείο: 15 €

Προπώληση – κρατήσεις θέσεων, τηλεφωνικά στο 2231051075

Ικαριώτικο πανηγύρι με το Νίκο Φάκαρο και τους Musicaroi!
2024-03-23 21:30 (Europe/Moscow)
Ο Νίκος Φάκαρος κ αι οι Musicaroi έρχονται στον Τόπο Τεχνών “Χώρα” και μας προσκαλούν σε ένα ικαριώτικο γλέντι!

Η ορχήστρα Musicaroi ετοιμάζει ένα μουσικό ταξίδι μέσα από τον Ικαριώτικο σε όλες τις παραλλαγές του με επιρροές από μπάλους, συρτά και απτάλικα, μέχρι βαλς και ταγκό.
Το Σάββατο 23 Μαρτίου θα στηθεί ένα ξέφρενο ικαριώτικο πανηγύρι μεταφέροντας στο κοινό τη διονυσιακή ατμόσφαιρα των ικαριώτικων πανηγυριών και τη θαλασσινή αύρα στους πρόποδες της Οίτης!
Η ορχήστρα Musicaroi δημιουργήθηκε το 2002 στην Ικαρία από μια παρέα φίλων με αφορμή την αγάπη τους για την Ικαριακή μουσική παράδοση. Σκοπός τους είναι να τη διαδώσουν παίζοντας όχι μόνο στα παραδοσιακά πανηγύρια της Ικαρίας αλλά και σε κάθε γωνιά της Ελλάδας.
Οι musicaroi είναι:
Νίκος Φάκαρος – Βιολί
Δημήτρης Μωραΐτης – Κιθάρα – μπάσο, τραγούδι
Ρίτσα Ποζιού – Τραγούδι
Δημήτρης Ρέντας – Λαούτο, Τραγούδι
Αποστόλης Κυπραίος – Κρουστά, Τραγούδι

Τιμές εισιτηρίων:
Προπώληση: 12 €
Ταμείο: 15 €

Προπώληση – κρατήσεις θέσεων, τηλεφωνικά στο 2231051075

For privacy reasons YouTube needs your permission to be loaded.I Accept
